ka ka ka ka ka ka ka ka ka ka ka en ka xmf ka ka ka ka ka ka ka ka en fr ka ka ka xmf ka ka ka ka ka ka ka ka ka ka ka ka ka ka ka ka ka ka ka ka ka ka en ka ka en ka ka en ka ka en ka ka ka en ka en ka en ka en ka en ka en ka ka
"ექთნები ტირიან, ხმით ტირიან...უყურებენ ტრაგედიებს, სულ ყურში აქვთ ვიღაცის თხოვნა გადამირჩინე" - ნინო შადური
"მთელი დღეა ეს ნათელი, ციმციმა, ღიმილიანი გოგო თვალწინ მიდგას, პერიოდულად ვსქროლავ ჩემს ფეისბუქ გვერდს და ვდარდობ მისი მეგობრების დარდით, ვგლოვობ მის დასრულებულ სიცოცხლეს, განვიცდი მისი შვილების უდედობას....
მეორე ფოტოზე ქეთია, ისიც ნინოსავით სულ პატარა , ორი კვირის გოგოს დააშორა კოვიდმა, ვერ მოასწრო თავისი შვილის გაცნობა, დედობით ტკბობა...
შემდეგ ფოტოზე ინაა, ჩვენი მეგობრის ოჯახის წევრი. მისი სუნთქვის გულშემატკივარიც ვიყავი, ეს უჯანმრთელესი ადამიანი ქრონოლოგიურად ვიცი როგორ დღითიდღე აიშვიათებდა სუნთქვას, ნელ-ნელა როგორ უახლოვდებოდა ამ სამყაროში, ამ სივრცეში სიცოცხლის დასასრულს....
მაგრამ ეს არ არის ფოტოტრაგედია, ეს რეალური ტრაგედიააა..
სამწუხაროდ ასეთი ტრაგედიები და ასეთი ფოტოდ დარჩენილი ფოტოები უკვე ათასობით გვაქვს.
ეს არ არის უბრალოდ სტატისტიკა, დღეში 50, 53, 59 ....
დღის გარკვეული ნაწილი ბოკერიას კოვიდ ჰოსპიტალში გავატარე, შევედი თუ არა შენობაში კლინიკური დირექტორი შემხვდა , ჩქარი ნაბიჯით ვაქცინაციის ცენტრისკენ მიდიოდა ( ეს ერთადერთი სასიხარულო ამბავი იყო ჰოსპიტალში, ვაქცინაციის კაბინეტების დამატება, მეტი ადამიანის სიცოცხლის დაზღვევის შესაძლებლობა) ... ნიღაბშიც ეტყობადა შეწუხებული სახe Aleksi Vachadze
საშინელებას გავდივართ, გუშინ ნინო გარდაიცვალა, ხო იცი ეგ ამბავიო, როგორ მეგონა რომ გადავარჩენდით, როგორ მინდოდა რომ ევოცხლაო..... და აგრძელებდა... 32 წლის ბიჭიც გარდაგვეცვალა , კახელი, ჯანღონითსავსე....
ალბათ ყველა ვინც ამ ამბებს ყოველდღიურად უყურებს , ფიქრობს- იცი რომ შემეძლოს , უფლება რომ მქონდეს , მორალი რომ არ არსებობდეს, რომ ვიცოდე რომ საჭირო არ ვარ, მხოლოდ საკუთარ თავზე რომ ვფიქრობდეე.... არ მოვიდოდი, წავიდოდი, დავისვენებდი, სხვა სამსახურს ვიპოვიდი....
სანამ სამუშაო ოთახში შევიდოდი სამწუხაროდ ვინც შემხვდა ყველა მსგავს ისტორიებს მიყვებოდა, იცით ექთნები მორიგეობიდან რომ გამოდიან, ნაცვლად იმისა რომ დაისვენონ სხედან და ტირიან, ხმით ტირიან.... ითმენენ, ითმენენ და ვეღარ უძლებენ....
ჰოსპიტლის დირექტორმა Mamuka Imedashvili საუბარში უპრეტენიოდ, სხვათაშორის მითხრა- გუშინ ერთი წუთითაც ვერ დავიძინეო .... , პასუხისმგებლობა არ აძინებს, ეს ტრაგიკული ისტორიები არ ეშვება არც ერთი წუთით..
რეანიამციის უფროსს ნიკას ვთხოვდი იქნებ დაისვენოთთქო Nika Rtveliashviiliდა ვერ დავისვენებ ნინო , არაფერი მიჭირს ომგამოვლილი კაცი ვარო, არ წავიქცევიო....Keti Sharangia წესიერად ვერც ვნახე ვაქცინაციის ცენტრს ადევნებდა თვალყურს, ახალი მთავარი მედდა Ekaterine Osepashviliდატვირთვის გაზრდის პარალელურად ახალ კადრებს აგროვებდა, ხელში 3 თაბახის ფურცელი ეჭირა და რიგ-რიგიბით რეკავდა ყველასთან ვის ნომერზეც ხელი მიუწვდებოდა...
Tamar Neparidze-Dowse ექთნებს ამხნევებდა ორშაბათიდან ყოველდღე ვივლი რეანიმაციაში მორიგეობაზეო.... ეიმედებათ მისი კომპეტენცია და ელოდებიან, Gregory Khurtsidze უკვე შეცვლილი აქვს ლოკაცია და არის იქ სადაც ყველაზე მეტად სჭირდებათ...
აქ საგანგებო მდგომარეობაა, ისევე როგორც
ჩვენს კიდევ ბევრ სხვა ჰოსპიტალში.
ეს ადამიანები ვერ იძინებენ, ვერ ისვენებენ, ვერ ჩერდებიან, ირაზმებიან სხვის დასახმარებლად... იმიტომ, რომ უყურებენ ტრაგედიებს, სულ ყურში აქვთ ვიღაცის თხოვნა გადამირჩინე, სულ ირეკება მათ ტელეფონზე იქნებ ეს პაციენტიც მიიღო... სულ ეკითხებიან გამოძვრება?
ეს მათი დღის წესრიგია!
ეს არ არის სტატისტიკა მეგობრებო და ამავდროულად ეს სტატისტიკა ჩვენს ხელშია ...
ადამიანებო , აიცერით ! ცოტა ხანი ნუ გაერთობით! მოკრძალებულად დაისვენეთ! გაუფრთხილდით თქვენთვის თავგანწირული ადამიანების სიცოცხლეს , გაუფრთხილდით ექიმებს, ექთნებს, სანიტრებს.... დაიცავით ასეთი ციმციმა გოგოები და ბიჭები....
P.S უკაცრავად თუ ვინმეს უსიამოვნო ემოციები მოგგვარათ ჩემმა პოსტმა, ვერ დავიტიე კადრები რომელიც თვალწინ მიდგას ! ვერ დავიტიე დარდი, რომელიც სამედიცინო პერსონალის მდგომარეობის გამო მაქვს, ვერ დავიტიე ამ ნათელი გოგოს სახე, რომელიც ჩაქრა.
ჯანმრთელად იყავით!", - წერს შადური ფეისბუქზე.
საქართველოში ბოლო 24 საათის განმავლობაში კოვიდინფიცირების 4 901 ახალი შემთხვევა დადასტურდა, გარდაიცვალა 74 ადამიანი, ხოლო 2 586 პირი გამოჯანმრთელდა.
ხვიჩას ძალიან დასაფასებელი საქციელი – კვარა ქართველებისთვის მომავალში უფრო მეტსაც იზამს
"ახლა უყურეთ და მერე არ თქვათ, რომ არ გამიფრთხილებიხართ..." - მიშა მშვილდაძე ხვიჩა კვარაცხელიაზე წერს
ზოგი სავარძლიდან ვერ დგებოდა, ზოგი საკაცით იყო – სწორედ ასეთ დროს, ლაშამ სიკვდილი დაგვავიწყა – ლაშა ტალახაძის გულშემატკივარი ემოციურ ისტორიას იხსენებს
"ჩელსი" სტერლინგის გაფორმებასთან ახლოსაა
"რა სირცხვილია! 2-ლარიანი ლობიანი 8 ლარი ღირს და რატომ იცით" - რას წერს სოციალური ქსელის მომხმარებელი
ყოველთვიური დახმარება ბავშვებს – ნახეთ, ვის ეკუთვნის ფულადი შემწეობა
ყოველთვიური დახმარება ბავშვებს – ნახეთ, ვის ეკუთვნის ფულადი შემწეობა
ძალიან მაგარი ინფორმაცია კოვიდინფიცირებული ჩვილის შესახებ
თბილისში კორონავირუსით 30 წლის ქალი გარდაიცვალა
მართლაც ღმერთი ხართ დედამიწაზე – ადამიანების ისტორიები, რომლებიც ლევან რატიანს ჯადოქარს და ღმერთს უწოდებენ
ყველა უფლება დაცულია 2021